# Πλαίσιο Ικανοτήτων Εργατικού Δυναμικού NDIS: Οδηγός Επιλογών Σταδιοδρομίας

## NDIS Workforce Capability Framework: Career Options Guide Greek | Ελληνικά

Το Πλαίσιο Ικανοτήτων Εργατικού Δυναμικού NDIS (το Πλαίσιο) περιγράφει τις συμπεριφορές, τις δεξιότητες και τις γνώσεις που αναμένονται από όλους τους εργαζομένους που χρηματοδοτούνται στο πλαίσιο του NDIS. Παρέχει σαφή, πρακτικά παραδείγματα και καθιερώνει μια κοινή γλώσσα του «με τι μοιάζει το καλό» για τους συμμετέχοντες που λαμβάνουν υπηρεσίες και υποστήριξη NDIS. Αυτός ο οδηγός υποστηρίζει το Πλαίσιο Ικανοτήτων Εργατικού Δυναμικού.

Ο Οδηγός Επιλογών Σταδιοδρομίας μπορεί να βοηθήσει τους εργαζομένους να διερευνήσουν ευκαιρίες εργασίας και σταδιοδρομίας στις υπηρεσίες υποστήριξης ατόμων με αναπηρία και σε συναφείς τομείς. Μπορεί να βοηθήσει τα άτομα που ενδιαφέρονται για τον τομέα να κατανοήσουν πώς μπορούν να χρησιμοποιήσουν και να αναπτύξουν δεξιότητες, ικανότητες και ενδιαφέροντα για μια σταδιοδρομία στην υποστήριξη ατόμων με αναπηρία.

Υπάρχουν πολλοί τρόποι για να επεκτείνετε ή να αναπτύξετε τη σταδιοδρομία σας στην υποστήριξη ατόμων με αναπηρία. Η κατανόηση των επιλογών και του τι αναμένεται από εσάς είναι το κλειδί για τη λήψη των σημαντικών αποφάσεων.

Τι να περιμένετε

Ο οδηγός διερευνά τέσσερις διαφορετικές οδούς για ευκαιρίες εργασίας:

* **εύρεση** μεγαλύτερης ποικιλίας στους τύπους εργασίας υποστήριξης
* **εστίαση** σε συγκεκριμένο τύπο υποστήριξης για εξειδίκευση
* **υποστήριξη** της ένταξης χωρίς αποκλεισμούς και της προσβασιμότητας
* **μετακίνηση** σε εποπτικούς ή άλλους ρόλους πρώτης γραμμής.

Ο οδηγός παρέχει προτάσεις και πράγματα που πρέπει να λάβετε υπ' όψη, τα οποία θα σας βοηθήσουν να αποφασίσετε αν αυτή είναι η κατεύθυνση που θέλετε να ακολουθήσετε. Περιγράφονται οι ρόλοι και παρέχονται πόροι και συμβουλές για το επόμενο βήμα. Ο οδηγός παρέχει γενικές συμβουλές και θα πρέπει να λάβετε υπ' όψη τις προσωπικές σας περιστάσεις και παράγοντες πριν αποφασίσετε για την επόμενη κίνηση της σταδιοδρομίας σας.

Μπορείτε να επιστρέψετε και να επιλέξετε άλλες επιλογές ανά πάσα στιγμή. Μπορείτε επίσης να κατεβάσετε και να εκτυπώσετε ένα αντίτυπο του οδηγού για χρήση χωρίς σύνδεση στο διαδίκτυο.

Οδηγός στην πράξη:

Ο Bill είναι ένας εργαζόμενος υποστήριξης που επιτελεί μια ποικιλία γενικών ρόλων υποστήριξης. Του αρέσει να δουλεύει με άτομα με αναπηρία. Θέλει να σταδιοδρομήσει στον τομέα και να μάθει περισσότερα σχετικά με επιλογές όπως η εξειδίκευση στην εργασία με ένα συγκεκριμένο είδος υποστήριξης ή η μετάβαση σε ρόλο διαχείρισης πρώτης γραμμής. Δεν είναι σίγουρος πώς τα δυνατά του σημεία ευθυγραμμίζονται με τις επιλογές και τα βήματα που πρέπει να κάνει για να προοδεύσει στη σταδιοδρομία του.

Ο Bill χρησιμοποιεί τον [**Οδηγό Επιλογών Σταδιοδρομίας**](https://workforcecapability.ndiscommission.gov.au/tools-and-resources/career-options-guide) για να κατανοήσει ποιες ικανότητες θα απαιτούνταν και να πάρει μερικές συμβουλές για το τι πρέπει να κάνει στη συνέχεια για να ακολουθήσει διαφορετικές επιλογές σταδιοδρομίας. Αποφασίζει να ακολουθήσει το ενδιαφέρον του για εργασία με άτομα με ψυχοκοινωνική αναπηρία και χρησιμοποιεί τις πληροφορίες στον οδηγό για να σχεδιάσει τα επόμενα βήματά του.

Ο Bill χρησιμοποιεί επίσης το [**Πλαίσιο Ικανοτήτων Εργατικού Δυναμικού**](https://workforcecapability.ndiscommission.gov.au/framework) για να τον βοηθήσει να κατανοήσει τις πρόσθετες ικανότητες που αναμένονται για την υποστήριξη ατόμων με ψυχοκοινωνική αναπηρία.

### Πρόσβαση στον οδηγό και χρήση του

Ο Οδηγός Επιλογών Σταδιοδρομίας χρησιμοποιείται καλύτερα διαδικτυακά, ωστόσο, μπορείτε να κατεβάσετε μια έκδοση που μπορεί να χρησιμοποιηθεί χωρίς σύνδεση με το διαδίκτυο και παρέχει παρόμοιες πληροφορίες.

**Πρόσβαση στον οδηγό:** [Οδηγός Επιλογών Σταδιοδρομίας | Ικανότητες Εργατικού Δυναμικού NDIS (ndiscommission.gov.au)](https://workforcecapability.ndiscommission.gov.au/tools-and-resources/career-development)

Για περισσότερες πληροφορίες σχετικά με το Πλαίσιο ή την εφαρμογή του, επισκεφθείτε την ιστοσελίδα**:** <https://workforcecapability.ndiscommission.gov.au/>.

**Επικοινωνία:** [workforcecapability@ndiscommission.gov.au](mailto:workforcecapability@ndiscommission.gov.au) ή στον αριθμό 1800 035 554.